dom
afsagt den 20. februar 2014
rettens nr. 1-249/2014
politiets nr. 1900-72301-00010-13
anklagemyndigheden
mod
t
der har medvirket domsmænd ved behandlingen af denne sag.
anklageskrift er modtaget den 14. januar 2014.
t er tiltalt for
overtrædelse af straffelovens § 216, stk. 1, nr. 1, jf. § 21, jf. til dels § 225, jf. § 210, stk. 1,
jf. § 21, og § 210, stk. 3, jf. stk. 1,
ved i tidsrummet fra januar 2013 til november 2013 i lejligheden -gade, 1.th., -by, i mange
tilfælde, under anvendelse af vold at have tiltvunget sig andet seksuelt forhold samt forsøg på
samleje med sin biologiske datter f, idet tiltalte trak hendes benklæder af og fastholdte hende
ved armene, alt imens han slikkede hende i skridtet, herunder i flere af disse tilfælde tillige
stak en finger op i hendes vagina, ligesom tiltalte i flere tilfælde tillige har forsøgt at tiltvinge
sig samleje med f, idet han, fortsat under fastholdelse af hende, forsøgte at indføre sit
erigerede lem i hendes vagina, hvilket mislykkedes da f gjorde modstand ved bl.a. at skubbe
ham væk samt højlydt sagde fra.
påstande
anklagemyndigheden har nedlagt påstand om straf efter anklageskriftet, dog at det ikke kan
anses for bevist, at forurettede højlydt sagde fra overfor tiltalte.
tiltalte har nægtet sig skyldig.
f har påstået, at tiltalte skal betale 40.000 kr. i erstatning
tiltalte har bestridt erstatningspligten, men havde umiddelbart ikke bemærkninger til
opgørelsen af erstatningskravet som dog overlades til rettens afgørelse.
sagens oplysninger
der er afgivet forklaring af tiltalte og af vidnerne a, g, d, e, b, c og f.
forklaringerne er lydoptaget og gengives ikke i dommen.
tiltalte er ikke straffet af betydning for sagen.
                                                 - 2 -
kriminalforsorgen har udarbejdet personundersøgelse vedrørende tiltalte, og har heri oplyst,
at tiltalte vil være egnet til at modtage en betinget dom med vilkår om samfundstjeneste
tiltalte har under denne sag været frihedsberøvet fra den 27. november 2013.
rettens begrundelse og afgørelse
2 dommere finder det på baggrund af af fs vidneforklaring, der understøttes af
vidneforklaringerne fra a, b og c , bevist at tiltalte igennem ½ år fra ca. maj 2013 til omkring
den 20. november 2013 i mange tilfælde kom ind til datteren f født den 20. november 1996
når denne skulle sove eller befandt sig i sin seng og havde et seksuelt forhold til datteren idet
tiltalte trak hendes benklæder - bukser og trusser - af slikkede hende i skridtet og i flere
tilfælde stak en finger op i hendes vagina ligesom han i flere tilfælde forsøgte at opnå samleje
med hende ved at forsøge at indføre sit erigerede lem i hendes vagina, hvilket mislykkedes, da
datteren afviste ham bl. a. ved at skubbe ham væk. disse dommere der i øvrigt anser det for
godtgjort, at de seksuelle handlinger er sket mod datteren, fs vilje og ønske finder det således
bevist, at tiltalte har gjort sig skyldig i overtrædelse af straffelovens § 210, stk. 1, jf. § 21 og §
210, stk. 3, jf. stk. 1. derimod finder de ikke at der er ført det til domfældelse fornødne bevis
for at det seksuelle overgreb er sket under anvendelse af vold eller en tvang i et omfang, der er
forudsætningen for at kunne henføre forholdene under straffelovens § 216, eller § 225, disse
dommere vil derfor frifinde for denne del af tiltalen.
1 dommer finder ikke at der mod tiltaltes benægtelse er ført det til domfældelse fornødne
bevis for, at tiltalte har haft et seksuelt forhold til sin mindreårige datter og vil derfor frifinde
tiltalte.
der afsiges dom efter stemmeflertallet, således at tiltalte findes skyldig i overtrædelse af
straffelovens § 210, stk. 1, jf. § 21 og § 210, stk. 3, jf. stk. 1.
straffen fastsættes til fængsel i 10 måneder, jf. straffelovens § 210, stk. 1, jf. § 21, og § 210,
stk. 3, jf. stk. 1.
3 måneder af straffen skal afsones nu, jf. straffelovens § 64, jf. § 58, stk. 1..
resten af straffen skal ikke afsones, hvis tiltalte overholder de betingelser, som er angivet
nedenfor, jf. straffelovens § 62 og § 63, jf. § 56, stk. 2. tiltalte skal herunder udføre
samfundstjeneste i 150 timer.
retten har lagt vægt på at tiltalte under sagen har været varetægtsfængslet i knapt 3 måneder,
at han ikke tidligere er straffet for personfarlig kriminalitet eller seksualforbrydelser og hans i
øvrigt gode personlige forhold.
den ubetingede del af straffen anses for udstået med varetægtsfængslingen, jf. straffelovens §
86, stk. 1, 5. pkt.
retsformanden tager erstatningspåstanden til følge som nedenfor bestemt, og har ved
fastsættelsen af godtgørelsen efter erstatningsansvarslovens § 26 stk. 1, lagt vægt på omfanget
og karakteren af de seksuelle overgreb tiltalte har udsat sin datter for sammenholdt med
hendes alder.
                                              - 3 -
thi kendes for ret:
tiltalte t skal straffes med fængsel i 10 måneder.
3 måneder af straffen skal afsones nu. resten af straffen skal ikke afsones, hvis tiltalte
overholder følgende betingelser:
1.   tiltalte må ikke begå noget strafbart i en prøvetid på 2 år fra endelig dom.
2.   tiltalte skal inden for en længstetid på 1 år fra endelig dom udføre ulønnet
     samfundstjeneste i 150 timer.
3.   tiltalte skal være under tilsyn af kriminalforsorgen i prøvetiden. prøvetiden ophører dog
     ved længstetidens udløb.
den ubetingede del af straffen anses for udstået med varetægtsfængslingen.
tiltalte skal betale sagens omkostninger.
tiltalte skal inden 14 dage til f v/ advokat lonnie nielsen, københavnsvej 13 b, 4760
vordingborg betale 20.000 kr. med tillæg af procesrente fra dommen.
